12 Baebele yi botsa monna le mosadi gore ba hlompanane fote ba hlompe le tso ba tshepisanneng tsona nakwela ba nyalana. Fote yi botsa bo ba nyalanneng gore ba mamarelane, yi re: “Monna o nyoko šiya papage le mmane wage a mamarelana le mosadi wage, fote ba nyoko ba nama ka yyoši.” (Gen. 2:24) Atšiya, batho ba gore ba latelela tso di hlayang ke lefase lowa, ba re monna kela mosadi a timakele tso yene a di nyakang. Puku ye nngwana ya go bolabola ka go hlala yi re “menyanyeng ye mengwana go yye gwa fetodiwa mantsu yala ya gore ‘solanka nna-nago re sa na re phela,’ ke mokane sekaleng sa wona ba tšhela mantsu ya go šupetsa gore ba ka fo sa duli ggoši lephelo la bona ka moka, ba re ‘solanka ka babedi ga rune re sa na re nyakanana.’” Mantsu yane ya go tseya lenyalo ka mokgwa wa gore a yi wona ke wona ma makang gore mitši ya go tlala yi šaše fote ma kwisiye ba go tlala go baba. Nnete di fo ba lekgwaying gore ka mokgo batho ba lefase lo ba tseyang taba ya lenyalo ka gona ke bophokophoko.